Subject: TVK juhatajate pöördumine
From: Tööinspektsioon <[email-masked]>
To: "info - MKM" <[email-masked]>, "Ulla Saar - MKM" <[email-masked]>,Johann Vootele Mäevere - MKM <[email-masked]>
Date: Tue, 11 Nov 2025 17:55:02 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Kohtumise taotlus TVK töökorralduse ja juhatajate töökoormuse lahenduste 
leidmiseks

Töövaidluskomisjoni juhatajad on pöördunud ministeeriumi poole 28. aprillil 
2025 (nr 1.1-7/943) ja 18. augustil 2025 Tööinspektsiooni poole (nr 
1.1-2/655), juhtides tähelepanu suurenenud töökoormusele ning vajadusele 
leida toimivad lahendused töö korraldamisel, eelkõige juhatajate asendamise, 
tööjaotuse ja vaimse tervise hoidmise osas.

Ministeerium on oma 21. oktoobri 2025 vastuses toonud välja, et eelarvelised 
piirangud ei võimalda hetkel töötasu tõstmist ega uue juhataja ametikoha 
loomist. Töövaidluskomisjonide juhatajad mõistavad olukorda, kuid leiavad, 
et töökorralduslike küsimuste lahendamine ei saa piirduda üksnes tasustamise 
aruteluga.

Sotsiaalministeeriumi 6. juuni 2022 töövaidluskomisjonide reformi analüüsis 
rõhutati mitmeid töökorralduslikke kitsaskohti, millele ei ole siiani leitud 
püsivaid lahendusi. 
(https://www.mkm.ee/sites/default/files/documents/2023-09/TVK%20anal%C3%BC%C3%BCs_6_06_2022.pdf 
 ).

Analüüsis toodi muuhulgas esile, et puudub selge süsteem juhatajate 
asendamiseks töövõimetuse või puhkuse ajal ning ei ole ühtseid reegleid 
töövaidluste jaotamiseks juhatajate vahel. See tekitab ebavõrdset 
töökoormust ja riski, et menetluste tähtajad venivad.

Tänaseks ei ole nimetatud töökorralduslikke muudatusi rakendatud. TVK 
juhatajate töökoormus on järsult suurenenud, sh seoses töövaidluste mahu 
kasvuga ja asendamise vajadusega. TvLS ei näe ette TVK juhatajale asendamise 
kohustust (puhkuste ja töövõimetuse ajal). Samas selleks, et täita seadusega 
ettenähtud menetluse tähtaegu on juhatajad olnud sunnitud omavahel ise 
asendamisi korraldama, mis on viinud ülekoormuse ja läbipõlemise riskini. 
Kuna töökorralduslike küsimuste lahendamine on vältimatult seotud TVK 
sõltumatuse, menetluskvaliteedi ja töötajate tervisega, peab TVK juhatajate 
hinnangul toimuma sisuline arutelu koos ministeeriumi esindajatega.

Töövaidluskomisjonide juhatajad taotlevad kohtumist ministeeriumi 
esindajatega esimesel võimalusel, et arutada ja leida lahendusi järgmistes 
küsimustes:
1. töövaidluskomisjonide sõltumatuse tagatised ja korraldus seoses TvLS 
eelnõus kavandatud muudatustega;
2. töövaidluskomisjonide juhatajate töökoormus ja võimalikud meetmed selle 
leevendamiseks;
3. töövaidluskomisjonide juhatajate tasustamise ja motivatsioonisüsteemi 
kujundamine.

Lugupidamisega

Töövaidluskomisjonide juhatajate nimel
Heli Laidro
Töövaidluskomisjoni juhataja

--------------------------------------
[email-masked]

www.ti.ee
iseteenindus.ti.ee

Tööinspektsioon - asjatundlik, usaldusväärne, lahendustele orienteeritud

Käesoleva e-kirja sisu ja sellele lisatud dokumendid on mõeldud kasutamiseks 
ainult adressaadile ja võivad sisaldada teavet, mis on konfidentsiaalne või 
muul viisil kaitstud avalikustamise eest. Teates sisalduva informatsiooni 
igasugune kasutamine, kopeerimine, avaldamine või levitamine on keelatud. 
Kui olete saanud antud sõnumi ekslikult, siis palume teil võtta ühendust 
selle saatjaga ja kustutada teade ning kõik koopiad ja manused.